Ιερό Ησυχαστήριο Αναστάσεως του Χριστού - Εμμαούς

Το Ιερό Ησυχαστήριο Αναστάσεως του Χριστού - Εμμαούς (ή Ιερά Μονή Αναστάσεως του Χριστού - Εμμαούς) βρίσκεται στη βορινή πλαγιά του Χορτιάτη με πανοραμική θέα προς τη λίμνη Κορώνεια (Μικρή Βόλβη) κοντά στο χωριό Άγιος Βασίλειος του Νομού Θεσσαλονίκης, σε απόσταση τριάντα λεπτών από την πόλη της Θεσσαλονίκης. Iδρύθηκε από τον αγιορείτη γέροντα Μάξιμο Ψιλόπουλο.Ιερές Μονές, Ιερά Μητρόπολις Λαγκαδά, Λητής και ΡεντίνηςΕγκόλπιο Ημερολόγιο Ιεράς Μητροπόλεως Λαγκαδά, Λητής και Ρεντίνης έτους 2005, Έκδοσις: Ιερά Μητρόπολις Λαγκαδά, Λητής και Ρεντίνης
Ιστορικό
Ιδρύθηκε με την ευλογία του Αγίου Πορφυρίου του Καυσοκαλυβίτου καθώς ο ιδρυτής και πνευματικός πατέρας του Ησυχαστηρίου Αρχιμανδρίτης Μάξιμος Ψιλόπουλος (1924-2018) είχε ως πνευματικό τον Άγιο Πορφύριο και έλαβε από εκείνον τις κατευθύνσεις για τη μετέπειτα ζωή των μοναζουσών.Λαγκαδά Ιωάννης: Ο Κύριος μας δίνει τη δυνατότητα της προοπτικής της αληθινής ζωής, dogma.gr Θεμελιώθηκε τον Μάιο του 1997 από τον Μητροπολίτη Λαγκαδά Σπυρίδωνα και έκτοτε άρχισαν με γοργό ρυθμό οι εργασίες ανεγέρσεως τόσο του Ιερού Ναού όσο και των άλλων κτιρίων του μοναστηριακού συγκροτήματος.
Το Καθολικό (ο κεντρικός ναός) εγκαινιάστηκε από τον Μητροπολίτη Λαγκαδά, Λητής και Ρεντίνης Ιωάννη το έτος 2010.Ενθρόνιση νέας Ηγουμένης εις την Ιερά Μονή Αναστάσεως του Κυρίου - Εμμαούς, Ιερά Μητρόπολις Λαγκαδά, Λητής και Ρεντίνης Το έτος 2020 αποπερατώθηκε και εγκαινιάστηκε το παρεκκλήσιο του Αγίου Αποστόλου Λουκά.Εγκαίνια Παρεκκλησίου στη Μονή Αναστάσεως του Κυρίου-Εμμαούς, orthodoxianewsagency.grΤο 40/θήμερο Μνημόσυνο του π. Μαξίμου Ψιλόπουλου, orthodoxia.info

Ονομασία
Το Ησυχαστήριο είναι αφιερωμένο στην Ανάσταση του Κυρίου και φέρει επίσης την ειδική ονομασία Εμμαούς σε ανάμνηση της εμφάνισης του Κυρίου στο χωριό Εμμαούς κοντά στην Ιερουσαλήμ. Το περιστατικό της πορείας Προς Εμμαούς αποτελεί το περιεχόμενο του ε' εωθινού Ευαγγελίου και περιγράφεται από τον Ευαγγελιστή Λουκά (κδ', 18-35).David and Patt Alexander: Το εκπληκτικό Εγχειρίδιο της Βίβλου, Εκδόσεις «Πέργαμος», Αθήνα 1993, σελ. 672

Αρχιτεκτονική κτιρίων και Παρεκκλήσια
Το συγκρότημα σχεδιάστηκε από τον Μηνά και την Ελένη Τρεμπέλα, αρχιτέκτονες με ειδίκευση στην αρχιτεκτονική των μονών του Αγίου Όρους και βυζαντινών μνημείων.

Το Καθολικό (ο κεντρικός ναός) αφιερωμένο στην Ανάσταση του Χριστού, από πλευράς αρχιτεκτονικής είναι μοναστηριακός ναός αθωνικού τύπου, επενδεδυμένος με πέτρα, λιθανάγλυφα διακοσμητικά και κεραμοπλαστικά και κοσμείται με εξαιρετικής τέχνης βυζαντινές αγιογραφίες πού έχουν γίνει με την τεχνική της νωπογραφίας (fresco).

Στο προαύλιο του Καθολικού βρίσκεται η Φιάλη, κατασκευασμένη από λευκό μάρμαρο Πεντέλης. Όπως και στα αγιορείτικα μοναστήρια εδώ τελείται ο αγιασμός των υδάτων.

Χαρακτηριστικής παραδοσιακής αγιορείτικης αρχιτεκτονικής είναι επίσης το κωδωνοστάσιο, πέτρινο κτίσμα στη ΝΑ γωνία του Καθολικού.

Στη νότια πλευρά του μοναστηριακού συγκροτήματος βρίσκεται μικρός σταυρεπίστεγος ναός αφιερωμένος στον Προφήτη Μωυσή, με πλούσια αγιογράφηση με θέματα από τη ζωή της Θεοτόκου και του Προφήτου Μωυσέως, όπου τελούνται οι καθημερινές ακολουθίες της αδελφότητας.

Στην άκρη της πτέρυγας των εργαστηρίων των μοναζουσών και πάνω από το μικρό νοσοκομείο του Ησυχαστηρίου, βρίσκεται ιερός ναός αφιερωμένος στον Ευαγγελιστή Λουκά. Στις τοιχογραφίες του συναντώνται σκηνές από τη δράση των Αποστόλων Πέτρου και Παύλου, όπως περιγράφονται στις «Πράξεις των Αποστόλων».

Ο περιβάλλων χώρος του Ησυχαστηρίου δημιουργήθηκε ώστε να είναι εναρμονισμένος με το φυσικό περιβάλλον της μονής, συνδυάζει λειτουργικότητα στις προσβάσεις, με παραδοσιακές πλακοστρώσεις και χώρους πρασίνου με θάμνους και δένδρα της ελληνικής χλωρίδας.

Παραπομπές

Κατηγορία:Μονές της περιφερειακής ενότητας Θεσσαλονίκης
Κατηγορία:Ιερά Μητρόπολις Λαγκαδά, Λητής και Ρεντίνης